text: Josep Penadés, soci de l'IEVA, guanyador del 21é Premi de Literatura Eròtica – IEVA
  Divendres passat es va lliurar a Bèlgida el 21é Premi de Literatura Eròtica La Vall d'Albaida, convocat per la Mancomunitat de Municipis de la Vall d'Albaida. El guanyador en esta ocasió torna a ser un escriptor de la comarca: l'albaidí Josep Penadés, soci de l'IEVA i membre en alguna època també de la nostra Junta Directiva.
  Des d'ací volem manifestar la nostra enhorabona a l'autor que, amb la novel·la «Deliri», ha afegit el seu als noms dels altres escriptors de la Vall d'Albaida que ja havien guanyat el premi: Joan Olivares i Francesc Mompó, tots dos, també, socis de la nostra entitat.